《题鼓门大灯笼》
宋代·陈烈

富家一盏灯，太仓一粒粟。贫家一盏灯，父子相聚哭。

风流太守知不知，惟恨笙歌无妙曲。

作者简介：宋福州侯官人，字季慈，号季甫先生。尝以乡荐试京师不第，即罢举。仁宗时屡召不起。欧阳修举为国子直讲，不拜。哲宗元祐初，诏为本州教授，不受禄，敝衣粝食，处之裕如。稍有余，即以周济贫乏者。与陈襄、周希孟、郑穆称海浜四先生。卒年七十六。